王三接 (嘉靖庚戌進士)

王三接（），字允康，號晉齋，福建泉州府同安縣人，軍籍，明朝政治人物。

 生平 
嘉靖二十二年（1543年）癸卯科福建鄉試第二十二名舉人，二十九年（1550年）庚戌科二甲第四十一名進士。授南京戶部主事，管鳳陽倉，調度軍餉，節約有餘，升北京兵部職方司郎中，三十六年（1557年）出為韶州府知府，洗雪冤案，同年卒於官洪朝選，〈王君晉齋年三十二卒於韶州之官舍，君有志未施，二親諸孤邈然在疚，賴君以事以育。而君皆不待矣。悲哉，為詩二章以傷君之不幸，以誌余哀。〉，《摘稿》卷六。民國《同安縣志》卷二一：“王三接字允康，號晉齋。未冠，領嘉靖癸卯鄉薦。庚戌登進士，授南戶部主事，分司鳳陽，調度軍食，力剔干沒積蠹羨繈千計，會倭寇軼三江，雷都戒嚴，改職方司郎中。擢守韶州，洗冤獄，雪無辜。旋病卒，年二十二。韶民縞素，哭踊如失所生。櫬歸囊橐蕭然，無錙銖之遺。三接天性孝友敦倫睦族，與人坦夷，不為矯激之行，聲色貨利視之淡如。逾壯而歿時，咸憫之祀鄉賢。”。

 家族 
曾祖王欽智；祖父王岑；父王濟，母葉氏。重慶下。兄王三錫，弟王三聘。子王道熙、王道蒸、王道默、王道煦。王三錫子王道顯。

参考文献

Category:嘉靖二十二年癸卯科福建鄉試舉人
S
Category:同安縣人
Category:軍籍進士
Category:南京戶部主事
Category:明朝兵部職方司郎中
Category:明朝韶州府知府